**LĒMUMS**

Liepājā

|  |  |
| --- | --- |
| 2023.gada 26.janvārī |  Nr.17/1(prot. Nr.1, 17.§) |

Par būvju nojaukšanu Brīvības ielā 142,

Liepājā

Lai sakārtotu Liepājas valstspilsētas pašvaldības īpašumus, uzlabotu pilsētas infrastruktūru un nodrošinātu piekļuvi jaunām ražošanas attīstības teritorijām, pamatojoties uz Pašvaldību likuma 4.panta pirmās daļas 2.punktu, 10.panta pirmās daļas 16.punktu, iepazīstoties ar Liepājas speciālās ekonomiskās zonas pārvaldes 2022.gada 21.decembra vēstuli Nr.1.10/555 “Par būvju nojaukšanu” un izskatot Liepājas valstspilsētas pašvaldības domes pastāvīgās Pilsētas attīstības komitejas 2023.gada 19.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Atļaut Liepājas speciālās ekonomiskās zonas pārvaldei saskaņā ar izstrādāto būvprojektu minimālā sastāvā “Ielu infrastruktūras izbūve un būvju demontāža bijušās rūpnīcas “Liepājas metalurgs” teritorijā 1.kārta” organizēt būvju ar kadastra apzīmējumu 1700 022 0054 002 (caurlaides ēka), 1700 022 0054 003 (garāža) un 1700 022 0054 010 (darbnīca), kuras atrodas Brīvības ielā 142, Liepājā, demontāžu.

2. Uzdot Liepājas speciālās ekonomiskās zonas pārvaldei šim mērķim paredzēto finanšu līdzekļu ietvaros līdz 2025.gada 31.decembrim normatīvajos aktos noteiktajā kārtībā organizēt lēmuma 1.punktā minēto būvju nojaukšanu un teritorijas sakopšanu.

3. Pēc lēmuma 2.punkta izpildes Liepājas pilsētas pašvaldības iestādei “Nekustamā īpašuma pārvalde” organizēt nekustamā īpašuma sastāva izmaiņu reģistrāciju Nekustamā īpašuma valsts kadastra informācijas sistēmā un zemesgrāmatā.

4. Liepājas valstspilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas pilsētas būvvaldei, Liepājas speciālās ekonomiskās zonas pārvaldei, Nekustamā īpašuma pārvaldei |